10 põhjust talvel Tartusse tulla
#000000
Spaad ja Saunad Päevaspaad Spaahotellid Saunad
#000011
Tartul on igal aastaajal palju pakkuda. Ka tänavune talv on heade mõtete linnas igati tegevusrohke – saab nautida kultuurielamusi või spaapuhkust, sportida, kohalikke maitseid proovida ning teha veel palju muud. Ja ära lase end pealkirjast eksitada – saime kokku rohkem tegevusi kui 10. Head nautimist!
#000019
Raekoja platsile suudlevate tudengite purskkaevu ümber kerkib talvel 1000 ruutmeetri suurune uisuväljak, kus valguskettidest tähistaeva all saab nautida kõige romantilisemat ja lõbusamat talvist meelelahutust - uisutamist. Uisuväljaku kasutamine on tasuta ning väljaku kõrval asuvast uisulaenutusest saavad nii suured kui ka väikesed huvilised hinnakirja alusel uiske rentida. Kosutavat sooja jooki ja mõnusat ampsu pakub Uisuväljaku kohvik (E–R kl 17:00–21:00, L–P kl 10:00–21:00). Haara sõber kaasa ning tule veeda mõnusalt aega värskes õhus otse Tartu linna südames!
#000020
Neil, kes on juba unustanud oma lapsepõlves omandatud uisutamisoskuse, kes ei olegi varem uisutamist proovinud või on juba vilunud uisutajad, on võimalus liuelda iga päev Astri Arenal. Uisutada saab nii oma uiskudega kui ka kohapealt laenutavate uiskudega. Tule ja uisuta kasvõi suvel. Liuväljale on oodatud ka kõige pisemad, sest uisud algavad numbrist 25. Samuti pakume hoiukappe, erineva suurusega turvavarustust ning tugiraame.
#000021
Ligi 6000 m2 näitusepinda Eesti suurimas muuseumis kutsub püsinäitusel „Kohtumised" avastama eestlaste argipäeva läbi ajaloo ja saama osa soome-ugri rahvaste eluolust püsiväljapanekul „Uurali kaja". Muuseumielamust täiendavad vahetuvad näitused. Külastajaid ootab restoran ning laia valikuga muuseumipood. ERMi välialad kutsuvad puhkama ja piknikku pidama. Raadi järve kaldal asub romantiline rotund ja klaaskatusega viinaköök ning skulptuuripark. ERM pakub õpitubasid, haridusprogramme ja giidituure 11 keeles. ERM on kaasaegne konverentsikeskus ja rahvusvaheliste ürituste toimumispaik.
#000022
Tahad end üllatada? Teaduskeskus AHHAA pakub nii teadust, põnevaid tegevusi, seiklusi kui ka mõnusat ajaviidet lastele ja täiskasvanutele. Meie keskusest leiad atraktiivse õpikeskkonna ning omandad uusi teadmisi. Kõik näitused on üles ehitatud "käed-külge"-meetodil, see tähendab, et sul on võimalus kõike ise tunnetada ja proovida. Olgu selleks siis planetaarium, koolilabori õppematerjalide loomine, põnevad tehnikaseadmed või teadusteater. Meie juures on sul võimalik pidada ka sünnipäevi.
#000023
Kellele ei meeldiks, kui veekeskus on mitmekesine ja ainulaadne. Just sellepärast ootabki sind V Spas 11 erinevat basseini ja mullivanni ning 13 erinevat sauna! V Spa pakub midagi igaühele, lase lõõgastusbasseini veealustel massaažidel oma keha mudida ja hulla põnnidega vahvate veeatraktsioonidega lastebasseinis. Pisemad saavad vees lustida väikelaste laevaujutusteel. Unusta maailmamured sooja veega täidetud Jaapani basseinis või võta julgus rindu ja kõnni läbi Kneippi teraapia külma ja sooja vee jalutusraja.
#000025
TYPA trüki- ja paberikunstikeskus asub vanas saapatehasehoones. Meie majas on võimalik näha paberi valmistamist, paberskulptuure, ajaloolisi trükipresse, puust ja tinast kirjatüüpe ning erinevaid teemakohaseid ekspositsioone ja vahetuvaid näitusi. Keskus pakub õpitubasid, nt paberi valmistamine, käsitöömärkimiku köitmine või tsüanotüüpia. Avastamisrõõmu jätkub nii erialaspetsialistile kui lastega perele.
#000026
Riia ja Kastani tänava nurgal paiknev Aparaaditehas on vanasse tehasekompleksi rajatud universaalne kultuuritehas, mis üllatab rohke tänavakunsti ning industriaalse interjööriga. Siin on endale kodu leidnud paljud loomeettevõtjad, kunstnikud, disainerid ja majakass Johannes Gutenberg. Tehasest leiab trendikaid disaini- ning kunstipoekesi, hipsterlikke restorane, TYPA trüki- ja paberikunstikeskuse ning omanäolise raamatupoekese. Aparaaditehases ja tehasehoovis toimub aastaringselt mitmeid töötubasid, kontserte, laatu, pidusid ja näitusid igale maitsele. Aparaaditehas – ägedaim kohtumispaik Tartus!
#000027
Tartu vanalinnas asuv mänguasjamuuseum viib täiskasvanud tagasi lapsepõlve helgetesse päevadesse ning pakub lastele palju põnevat vaatamist ja tegutsemist. Püsiekspositsioonis on väljas mänguasjad, millega lapsed on siinmail läbi aegade mänginud, näha saab kunstnikunukke, eri rahvaste suveniirnukke ja soome-ugri traditsioonilisi mänguasju. Avatud on mängu- ja meisterdamistuba. Õuemajas saab näha unikaalseid Eesti nukufilmide nukke ning korraldatakse ajutisi näitusi. Mänguasjamuuseumi juurde kuulub teatrimaja Teatri Kodu, kus on teatrisaal, muuseumiruumid ja lastestuudio.
#000028
Lodjakoja teemapargis saab igaüks oma silmaga vaadata, kuidas ehitatakse ajaloolist laeva - 24 m pikkust kahemastilist Emajõe-Peipsi lotja. Lisaks on kõik oodatud lodjamudelit meisterdama, madrusetarkusi õppima, külastama sepikoda, proovima vanaaegseid lodjandusega seotud töid ja uurima lodjalaevanduse ajalugu. Kinokojas saab vaadata lodjakroonikaid ja slaidiseeriaid. Lodjakoda tegutseb ajalooliste laevade ehituskeskuse, teemapargi, muuseumi, konverentsikeskuse ja näitusepaigana, kus asub ka kohvik, algavad viikingi - ja lodjaretked ning tegutseb sadam. Külastades Lodjakoda, aitad teha ajalugu!
#000029
Eesti Spordi- ja Olümpiamuuseum pakub rohkelt teadmisi-tegemisi igas vanuses spordisõbrale! Püsinäitus „Eesti Spordi Lugu" avab ausalt meie spordiloo huvitavamaid hetki – suurtest võitudest valusate kaotusteni, kangelastegudest dopingudraamadeni. Suurejooneline Eesti Spordi Kuulsuste Hall aga tutvustab meie spordilegendide saavutusi. Ekstreemspordinäitusel „X-FAKTOR" saab ekstreemsusi kogeda ka ise. Eriti põnevad on mitmed käed-külge atraktsioonid nagu VR legendaarsete spordiareenide ja -staaridega, interaktiivne korvpallinurk, retrotuba, kommentaatorinurk ja ajalooline võimla.
#000031
Mida teha Tartus perega, lastega, sõpradega, külaliste või kolleegidega? Tahad uusi elamusi ja häid fotosid? Oled jõudnud õigesse kohta! Tagurpidi Maja on põnev ja peadpööritav elamus, kus on see kõik võimalik. Tagurpidi Majas on mööbel, külmkapp ja kõik muu, mis tavaliselt põrandal paiknevad, hoopis laes. Tegelikult on nad ju põrandal, aga lagi on põrandaks, või oled hoopis Sina tagurpidi? Maja on ka veidi kaldus, mis paneb proovile meie tasakaalumeele. Kõik see tekitab segadust, on naljakas ja ajab naerma. :) Külastuse aeg on umbes 30 minutit, saad ägeda elamuse ja lahedad fotod!
#000032
1906. aastal valmis J. Tõnissoni initsiatiivil ja Eesti rahva majanduslikul toetusel Soome arhitekti A. Lindgreni projekti järgi uus teatrihoone, kauneimaid juugendstiilis hooneid Tartus. Siit algas A. Kitzbergi lavastusega „Tuulte pöörises“ Vanemuise kui Eesti esimese professionaalse teatri ajalugu. Legendaarse teatrijuhi K. Menningu skulptuur teatri kohviku terrassil on püstitatud tähistamaks saja aasta möödumist sellest. Vanemuise teater oli ka oluline ürituste pidamise koht enne I maailmasõda. Praegune maja valmis 1967. aastal II maailmasõjas hävinud teatrimaja asemel.
#000033
ULA on õdus baar Tartus Toomemäe veerel. ULAl on küll Tartu kõige pisem baarihoone, kuid meie kasutada on ka looduskaunis õueala, kus korraldame erinevaid üritusi: suvel toimuvad meil kontserdid, DJ-peod, mälumängu- ja lauamänguõhtud, sügisel lõkkeõhtud ning lumistel talvedel ootab külastajaid karge lumebaar. Tahame olla naabruskonna inimestele kodubaariks, mis on õdus ja mõnus koht kohtumiseks, aga lisaks pakkuda tartlastele ja Tartu külalistele pidevalt ka midagi uut ja üllatavat. NB! Talihooajal rendime baari välja eraüritusteks. Võta meiega ühendust info@ulabaar.ee.
#000034
Tartu Lumepargis on kokku kaheksa hektarit kelgu- ja tuubiradu, kus sind ootab tõeliselt lumine paradiis. Lumepargis on kihutamiseks seitse erineva iseloomu, pikkuse ja kiirusega lumerõngarada, mille seast leiavad endale sobivaima raja nii lapsed, noored kui täiskasvanud. Tule rõõmsalt aega veetma pere, sõpradega või üksinda. Äge on igal juhul, sest lumi lendab laias kaares ning rõõm ja naer on kaugele kuulda! Samuti asub meie juures tasuta kelgunõlv, kuhu igaüks võib tulla oma kelguga sõitma ja lumistele radadele hullama. Ära istu toas! Tule meie juurde talve nautima!
#000035
Eesti rahvaspordi alus – Tartu Maraton
#000036
Tartus on piiramatult võimalusi veeta tegevusterohke, meelelahutuslik või hoopis hariv perepuhkus.
#000039
Euroopa kultuuripealinn 2024 – Tartu!
#000040
Tartust leiab igaüks oma – on see ju ülikoolilinn, teaduse-, teatri-, kunsti- ja kirjanduslinn. Kultuuripealinna programm valmimas.
#000041
Mida pakub Tartu taimetoidu sõpradele?
#000042
Vaata, millised on Tartu parimad vegan- ja taimetoidukohad!
#000043
Meie veebileht on olemas ka hiina keeles ning Sind suunatakse edasi visitestonia.cn veebilehele.
#000045
爱沙尼亚旅游局中文官方网站现已上线,即将跳转至中文官网visitestonia.cn
#000046
Jah, suuna mind edasi / 前往中文官网 Ei aitäh, jään siia / 停留在本网站
#000047